5. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.588 της 26 Ιουλ./8 Αυγ.1979 (ΦΕΚ Α' 178)  Περί ιδρύσεως τακτικών εδρών εις την Ιατρικήν Σχολήν του Πανεπιστημίου Ιωαννίνων. Έχοντες υπ’ όψει: 1.Τας διατάξεις των άρθρων: α)31 (παρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», εν συνδυασμώ προς το άρθρ. 16 του Ν.Δ. 746/1970 «περί ιδρύσεως Πανεπιστημίου εν Ιωαννίνοις» β)12 (παρ. 2) του Nόμ. 400/1976 «περί Υπουργικού Συμβουλίου και Υπουργείων», εν συνδυασμώ προς το άρθρ. 15 του Π.Δ.770/75 «περί διαρθρώσεως του Υπουργείου Προεδρίας Κυβερνήσεως και Οργανισμού υπηρεσιών τινών αυτού» (ΦΕΚ 248 τ. Α'). 2.Την γνώμην της Ιατρικής Σχολής (συνεδρία 22.8.1978) και της Συγκλήτου (συνεδρία 22.8.1978) του Πανεπιστημίου Ιωαννίνων. 3.Την υπ’ αριθ. 449/1979 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, αποφασίζομεν: Άρθρον μόνον.-Ιδρύονται παρά τη Ιατρική Σχολή του Πανεπιστημίου Ιωαννίνων αι κάτωθι τακτικαί έδραι: 1.Δερματολογίας, έχουσα ως περιεχόμενον την μελέτην, διάγνωσιν και θεραπείαν των δερματικών νόσων. 2.Ωτορινολαρυγγολογίας, έχουσα ως περιεχόμενον την μελέτην, διάγνωσιν και θεραπείαν των νόσων ώτων, ρινός και λάρυγγος. 3.Ορθοπεδικής, έχουσα ως περιεχόμενον την Ορθοπεδικήν με ιδιαιτέραν έμφασιν εις την μελέτην και θεραπείαν καταγμάτων. 4.Ουρολογίας, έχουσα ως περιεχόμενον την μελέτην και θεραπείαν των συστημάτων ουροποιητικού και ουρογεννητικού και την μεταμόσχευσιν νεφρών. 